Roadhouse Blues

"Roadhouse Blues" הוא שיר של להקת הרוק האמריקאית הדלתות מאלבומם Morrison Hotel משנת 1970. השיר יצא כבי-סייד של השיר "You Make Me Real", שהגיע למקום ה-50 במצעד הבילבורד הוט 100 האמריקאי ולמקום ה-41 בקנדה. "Roadhouse Blues" נכנס לטופ 100 של קאש בוקס, והגיע בשיאו למקום ה-76. השיר הפך למרכיב מרכזי בהופעות של הלהקה והוא זכה לגרסאות כיסוי על ידי אמנים רבים.

"Roadhouse Blues", שהוכתר על ידי מהנדס הקול ברוס בוטניק כ"שיר להקת הברים האמריקאית של כל הזמנים", - למרות שיאו הלא מוצלח יחסית במצעדים - הוא זכה להשמעות רבות בתחנות רדיו רוק. השיר דורג במקום ה-153 ברשימת שירי הרוק הקלאסי הטובים ביותר על ידי Q104,3, ובמקום ה-11 ברשימת שירי הרוק הטובים ביותר בכל הזמנים על ידי Time Out.

 הקלטה 
השיר הוקלט במשך יומיים, בין ה-4 ל-5 בנובמבר 1969. המפיק פול רוטשילד התעקש על כמה טייקים, שחלקם נכללו במהדורה המחודשת של 2006.Botnick, Bruce; Fricke, David (2006). Morrison Hotel (Remastered) (Album notes). The Doors. ג'ים מוריסון, שככל הנראה היה שיכור במהלך ההקלטות, פלט כמה מילים וחזר שוב ושוב על המשפט "Money beats soul every time".

התקדמות נוספת נרשמה ביום השני כאשר הגיטריסט המקומי לוני מאק (שהועסק אז כנציג Elektra Records A&R) הצטרף לנגן בס; ריי נפוליטני, הבסיסט הקבוע במהלך החזרות של Morrison Hotel, נתקע בפקק. למרות שהיו ספקולציות שמאק תרם גם את סולו הגיטרה, הוא אישר שהוא ניגן בס ולא שום דבר אחר. בעוד מאק הפסיק לעבוד כמוזיקאי מקצועי באותה תקופה, הוא החליט לחזור לקריירה שלו בעקבות הסשן.

הגיטריסט רובי קריגר אחראי על כל תפקידי הגיטרה ב-"Roadhouse Blues"; מוריסון צועק "תעשה את זה, רובי, תעשה את זה!" בתחילת סולו הגיטרה. ריי מנזרק עבר מפסנתר חשמלי של וורליצר לפסנתר טאק. סולן להקת The Lovin' Spoonful לשעבר, ג'ון סבסטיאן, תרם נגינה במפוחית (ניתן קרדיט כ-"G. Puglese" מסיבות חוזיות).

אליס קופר טען שהוא היה ההשראה לשורה "Woke up this morning and I got myself a beer", כפי שנאמר בתוכנית הבוקר שלו בפלאנט רוק: "ישבנו שם ושתינו וג'ים נכנס והוא נופל... אמרתי שקמתי הבוקר וקניתי לעצמי בירה ובזמן שאנחנו מדברים הוא פשוט כותב את זה. אז הם נכנסים והם עושים את השיר והדבר הבא שאני שומע זה 'התעוררתי הבוקר וקניתי לעצמי בירה' ואמרתי: 'אמרתי את זה לפני שנייה!'"

 משתתפים 
הדלתות
 ג'ים מוריסון - שירה
 רובי קריגר - גיטרה
 ריי מנזרק - פסנתר
 ג'ון דנסמור - תופים

מוזיקאים נוספים
 לוני מאק - גיטרה בס
 ג'ון סבסטיאן - מפוחית

 נתוני מכירות 

 קישורים חיצוניים 

 הערות שוליים 

קטגוריה:שירי הדלתות
קטגוריה:שירים באנגלית
קטגוריה:שירי פלטינה בארצות הברית
קטגוריה:סינגלים בהוצאת אלקטרה רקורדס